Rikunarita-ORG/Wikinium huggingface dataset:
# Ioni dengizi

Ioni dengizi
**Ioni dengizi** - Oʻrta dengizning markaziy qismi, Bolqon va Apennin yarim orollari hamda Krit va Sitsiliya orollari oraligida. Otranto boʻgʻozi orqali Adriatika dengizi bilan, Messina boʻgʻozi orqali Tirren dengizi bilan qoʻshilgan. Yirik qoʻltiqlari: Patraikos, Korinf va Taranto. Sharqida Ioni orollari bor. Maydon 169 ming km2. Chuq. 4000 m dan ortiq (eng chuqur joyi 5121 m). Suv temperaturasi fevralda 14°, avgustda 25,5°. Shoʻrligi 38% orol Baliq (skumbriya, qizil tunets, kambala, kefal) ovlanadi. Yirik portlari: Patri, Kerkira — Gretsiyada, Taranto, Kataniya — Italiyada.

## Manbalar
# NEC

NEC Corporation
 日本電気株式会社|  |
|  |
| Turi | biznes, korxona, video game developer va ommaviy kompaniya |
| Egasi | Sumitomo Group va NEC Group |
| Qachon asos solingan | 17-iyul 1899 |
| Aylanma daromadi | 36 374 000 000 va 840 000 000 |
| Boyligi | 31 727 000 000 |

**NEC** (talaf. „En-i-si“, yaponcha: *日本電気株式会社*, *Nippon denki kabushiki gaisha*,inglizcha: N**ippon **E**lectric **C**orporation*) — yapon kompaniyasi, elektron, kompyuter texnikasi, telekommunikatsiya uskunalari ishlab chiqaruvchi, dunyodagi eng yirik telekommunikatsiya kompaniyalaridan biri. Bosh qarorgohi Tokioda joylashgan. Sumitomo keyretsu tarkibiga kiritilgan. Kompaniya Fortune Global 500 roʻyxatida 241-oʻrinni egalladi (2011 yil).

## Tarixi

1899 -yil 17-iyulda Tokioda xorijiy kapital ishtirokidagi birinchi yapon qoʻshma korxonasi sifatida tashkil etilgan. Western Electric Company of Illinois uning sherigi boʻldi. Dastlabki yillarda NEC telefon uskunalarini ishlab chiqarish bilan shugʻullangan. Biroq, 1920-yillardan boshlab, kompaniya aloqa sohasida deyarli barcha yoʻnalishlarda ishlay boshladi.

## Faoliyati

Kompaniya mobil va statsionar tarmoqlar, keng polosali va korporativ tizimlar, IT va internet-yechimlari uchun yechimlar ishlab chiqadi. Oʻtmishda NEC yarimoʻtkazgichlarni ham ishlab chiqargan, ammo keyinchalik bu biznes mustaqil Renesas Electronics va Elpida Memory kompaniyalari sifatida ajratildi.

2005 yil 30 sentyabr holatiga koʻra kompaniyada butun dunyo boʻylab 147 mingdan ortiq kishi xodimlar ishlagan. Kompaniyada quyidagilar mavjud:

• 18 ta davlatda 18 ta vakolatxonalar;

 • 12 mamlakatda 23 ta zavod;

 • 4 ta davlatda 4 ta tadqiqot markazi;

 • 26 mamlakatda 61 ta sotishni tashkil etish kompaniyasi.

Rossiyada NEC ikkita shoʻba korxonasi bilan ifodalanadi:

• NEK Display Solutions Europe GmbH, Rossiya

 • ZAO „NEC Neva aloqa tizimlari“

2008 yilda u Packard Bell brendini Acerga sotdi.

2008 yilning yozida NEC Netcracker Technology kompaniyasini 300 million AQSh dollariga sotib oldi.

## Manbalar
# 11 (son)

| 11  |
| --- |
| 8 · 9 · 10 · **11** · 12 · 13 · 14 |
| Sonlar roʻyxati — Butun sonlar |
| Oʻqilishi |
oʻn bir |
| Tartibi |
11chi (oʻn birinchi) |
| Faktorizatsiya |
просте |
| Rimcha koʻrinishi |
XI |
| Ikkilik yozuvida |
1011 |
| Sakkizlik yozuvida |
13 |
| Oʻn oltilik yozuvida |
B |

**11** (**oʻn bir**) — 10 va 12 sonlari orasidagi natural son.

## Adabiyotlar

* *The Penguin Dictionary of Curious and Interesting Numbers* (inglizcha) Walles, David: . London: Penguin Books, 1987.
# Serblar

**Serblar** (oʻzlarini srbi deb atashadi) — xalq. Serbiya va Chernogoriyaning asosiy aholisi. Umumiy soni 10,16 mln. kishi, jumladan, Serbiyada 6,7 mln. kishi (1990y.lar oʻrtalari). Serbxorvat tilida soʻzlashadi. Etnogeneziga koʻra, xorvatlarga yaqin. Ularning ajdodlari mil. VI—VII asrlarda Bolqon yarim orolga kelib illiriy va frakiy aholi bilan aralashgan jan. slavyan kabilalaridir. Serblar XII asrda xalq sifatida shakllangan. Serbiya XIV asr oxirida turklar tomonidan bosib olingach, koʻpchilik Serblar mamlakat shim.ga koʻchib keta boshlagan. 1878-yilda Serbiya toʻla mustaqilikka erishgan. Dindorlari — pravoslavlar, katolik va protestantlar, sunn i y musulmonlar ham bor. Serblar dehqonchilik, bogʻdorchilik, uzumchilik, chorvachilik, baliq ovlash, hunarmandchilik va ovchilik bilan shugʻullanadi.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Negrlar

**Negrlar** (ispancha negro — qora) — negroid irq vakillarining nomi. Ular musulmon Sharqi mamlakatlarida zanjilar deb ham ataladi. Hozir, Amerikaning qora tanli aholisi bu terminni haqorat deb bilmoqda va oʻzlarini afro-amerikaliklar deb atashmoqda.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Minimarket

Yaponiyadagi bir minimarket ichkarisi.
**Minimarket** yoki **mini-market** (lot. mini — „kichik“ va ingl. market — „bozor“) kichik doʻkon boʻlib, unda oziq-ovqat mahsulotlari, yengil taom, qandolat, shaxsiy gigiyena mahsulotlari, ichimlik, tamaki kabi kundalik mollar sotiladi. Odatda minimarketlarda pul oʻtkazish (masalan, Paynet) xizmati ham koʻrsatiladi. Mahalliy qonunchilikda ruxsat berilgan boʻlsa, spirtli ichimliklar ham sotilishi mumkin. Minimarketda ulgurji sotuv amalga oshirilmasligi bilan supermarket va bozordan farq qiladi.

Minimarket avtomobillarga yoqilgʻi quyish shoxobchasi yoki bekat qismi boʻlishi, yoki alohida turishi mumkin. Minimarketdagi mahsulotlar narxi bozor va supermarketnikidan baland boʻlishi odatiy holdir, chunki minimarket shu joylarda ulgurji mol olib, ustama narx bilan sotadi. Bu qoʻshimcha qiymat evaziga minimarketning aholiga nisbatan yaqinroqligi, koʻp joylarda uchrashi kabi qulayliklari mavjud.

## Manbalar

## Havolalar
# Sofía Vergara

| Sofía Vergara |
| --- |
|  |
| Tavalludi |
Sofía Margarita Vergara Vergara 1972-yil 10-iyul (1972-07-10) Kolumbiya |
| Fuqaroligi |  AQSH  Kolumbiya |
| Kasbi | * Aktrisa
* model
* tadbirkor
 |
| Faoliyat yillari |
1991-yildan hozirgi kungacha |
| Turmush oʻrtogʻi |
Joe Manganiello |
| Bolalari |
1 |
| Otasi | Julio Enrique Vergara Robayo |
| Onasi | Margarita Vergara Dávila De Vergara |

**Sofía Margarita Vergara Vergara** (talaffuzi: *Sofiya Margarita Vergara Vergara*; 1972-yil 10-iyulda tugʻilgan) — amerikalik aktrisa va model.

## Manbalar

## Havolalar

* Rasmiy sayti
* Sofía Vergara IMDbda
* Sofía Vergara AllMovieda
# Varvarizmlar

**Varvarizmlar** (yunoncha: barbaros — aynan ajnabiy) — maʼlum bir tilga chet tillardan kirib kelgan, tilda toʻla oʻzlashmay, yotligi bilinib turadigan soʻz va iboralar. Varvarizmlar asosan soʻzlashuv uslubiga xos, tilning adabiy meʼyorini buzadi va uning asosiy lugʻat tarkibiga kirmaydi. Varvarizmlardan baʼzan badiiy adabiyotda mahalliy muhitni berish, obrazlarni xoslashtirishda foydalaniladi. Masalan, varvarizmlar iyemni ("Xanka", "Tanka"), pulni ("koʻkidan" bormi — dollar bormi), lavozim va shaxsni ("mer", "shef", "bos", "baron") va hokazoni anglatadi, shuningdek mazax qilishda foydalaniladi. Oʻzbek tili davlat tili maqomini olgach, turli tillardan, ayniqsa rus tilidan kirgan varvarizmlardan ("madam", "bratan", "zemlyak", "paxan", "dedulya" va boshqalar) oʻzbek soʻzlashuv tili faol tozalana boshladi.

## Adabiyotlar

* OʻzME. Birinchi jild. Toshkent, 2000-yil
# Sakai

**Sakai** — Yaponiyadagi shahar. Xonsyu orolining janubiy qismida, aholisi 792 ming kishi (2000). Transport yoʻllari tuguni. Yirik port. Rangli metallurgiya sanoatining qadimgi markazlaridan. Metallurgiya va neft kimyosi, turli mashinasozlik, toʻqimachilik sanoati korxonalari, issiqlik elektr stansiyasi bor. Sakaida qadimdan gilam toʻqiladi, metall buyumlar tayyorlanadi. Sakai qoʻl-yozmalarda 716-yildan tilga olingan. Muzeylarida qadimgi yapon hunarmandchiligining nodir yodgorliklari saqlangan.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Frisbee

**Frisbee** (talaffuzi: *frizbi*; boshqa nomlari *flying disc* („uchar disk“) yoki shunchaki *disc* („disk“)) odatda diametri 20—25 sm (8—10 dyuym) boʻladigan yengil plastik diskdir. Uchar disk oʻyinlarida ishlatiladi. Frisbeeni uloqtirganda, koʻtarish kuchi hosil boʻladi, bu esa uni uzoq masofalarga yuqori aniqlik bilan uloqtirish imkonini beradi.

*Frisbee* atamasi koʻp hollarda barcha uchar disklarni anglatsa-da, u roʻyxatdan oʻtgan tovar belgisi boʻlib, unga Wham-O nomli oʻyinchoq ishlab chiqaruvchi shirkati egalik qiladi.

## Manbalar
# Xalqaro Olimpiya Qoʻmitasi

Xalqaro Olimpiya Qoʻmitasi|  |
|  |
| Qisqartma |
XOQ |
| Turi |
Notijorat tashkilot |
| Sanoat |
Sport |
| Maqomi |
Faoliyat yuritadi |
| Ishga tushgan sanasi |
23-iyun 1894-yil |
| Joylashuvi |
Lozanna |
| Asoschi(lar)i |
Pierre de Coubertin |
| Prezidenti |
Kirsti Koventri |
| Aʼzolari |
105 aʼzo, 45 faxriy aʼzo, 206 MOQ |

**Xalqaro Olimpiya Qoʻmitasi** (XOQ; inglizcha: *International Olympic Committee*; fransuzcha: *Comité international olympique*) — olimpiya harakatining oliy rahbarlik organi, hukumatga qarashli boʻlmagan xalqaro sport tashkiloti.

## Tarixi

1894-yil Pierre de Coubertin tashabbusi bilan Olimpiada oʻyinlari oʻtkazishni boshqarib turish, bu oʻyinlarning ijtimoiy ahamiyati va obroʻsini koʻtarish, havaskorlik sportini rivojlantirishga va barcha mamlakatlar sportchilari oʻrtasida doʻstlikni mustahkamlashga koʻmaklashish maqsadida tuzilgan.

## Raxbariyat

XOQ — doimiy ishlaydigan tashkilot, oʻz aʼzolarini turli mamlakatlardagi sport harakatining eng faol tashkilotchilari orasidan tanlab oladi. XOQ ijroiya qoʻmitasi prezident (8 yil muddatga saylanadi), uch vitse prezident va 5 nafar aʼzodan iborat. Olimpiada oʻyinlari xartiyasi — XOQning ustav hujjatidir. XOQ sessiyalari har yili oʻtkaziladi, olimpiada oʻyinlari boʻladigan yillarda — ikki marta: yozgi va qishki oʻyinlar vaqtida oʻtadi. Olimpiada oʻyinlari vaqtida XOQ musobaqalarni oʻtkazishga rahbarlik qilish huquqini xalqaro sport federatsiyalariga beradi.

## Aʼzolari

XOQ hozirgacha 200 dan ortiq milliy olimpiada qoʻmitalarini (shu jumladan, 1993-yil Oʻzbekiston milliy olimpiaya qoʻmitasini tan olgan. XOQ qarorgohi Lozanna (Shveysariya) shahrida joylashgan.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Hiroo tumani, Hokkaido

Tokachi subprefekturasidagi Xiroo tumani.
2004-yil holatiga koʻra, tumanning taxminiy aholisi 16,735 kishini va zichligi 1 km 2 ga 10,80 kishini tashkil qiladi. Umumiy maydoni 1550,06 km 2 .

## Shaharlar va qishloqlari

* Xiroo
* Taiki

## Tarixi

* 1906-yil 1-aprel Taiki qishlogʻi, Rekifune qishlogʻi va sobiq Tōbui tumanidagi Tobui qishlogʻining bir qismi Moyori qishlogʻi (hozirgi Xiroo shahri) bilan birlashadi.
* 1955-yil 1-aprel Tokachi tumanidagi Otsu qishlogʻining bir qismi Taiki shahri tarkibiga kiritilgan.
* 2006-yil 6-fevralda Churui qishlogʻi Nakagava (Tokachi) tumanidagi Makubetsu shahri tarkibiga qoʻshildi.
# Skripka

Skripka|  Zamonaviy standard skripkaning oldi va yonidan koʻrinishi |
| Torli asbob |
| Turi |
Torli asbob |
| Hornbostel–Sachs klassifikatsiyasi |
321.322-71 (Kompozit xordofon) |
| Registri |
|
(standart sozlangan skripka) |

**Skripka** (slavyancha skri — gʻijirlamoq) — torli kamonli musiqa cholgʻu asbobi. Skripkasimon cholgʻu asboblari orasida (S, alt, violonchel, kontrabas) yetakchi, eng baland registrli soz. 4 ta tori kvinta intervali boʻyicha sozlanadi. Diapazoni 4 oktavadan oshiq. Umumiy uz. — 600 mm. Skripkaning klassik shakli 15 —XVI asrlarda Italiya va Fransiyada yuzaga kelgan. 17— XVIII asrlarda Shimoliy Italiya, ayniqsa, Kremona ustalari A. va N. Amati, J. Gvarneri, A. Stradivari va boshqalar skripkaning mukammal namunalarini yaratishgan. Skripkalar simfonik orkestr va cholgu ansambllar asosini tashkil qiladi. 17— XVIII asrlardan skripkada yakkanavozlik sanʼati rivojlanib kelmoqda, skripka musiqasi yaratilmoqda. Bu sohada XIX asrda virtuoz skripkachi va mashhur kompozitorlar N. Paganini, P. Sarasate va boshqalarning xizmati katta boʻldi. XX asr skripkachilaridan F.Kreysler (Avstriya), I. Menuxin (Angliya), I. Stern, I. Perelman (AQSH), A.S.Mutter (Germaniya), Sh. Mins (Isroil), G. Shering (Meksika), D. Oystrax, L. Kogan, M. Vengerov (Rossiya), G. Krem yer (Latviya) va boshqalar mashhur. Oʻzbekistonda M. Reyson, N.Pover, V. Yudenich va boshqa skripkachilar tanilgan. Hozir yosh avlod ijrochilaridan D.Xoliqov, N. Hoshimov, T.Yaxshiboyev va boshqalar xalqaro tanlovlarda gʻalabalarga erishgan. Oʻzbekiston kompozitorlari skripka uchun konsertlar (Ik. Akbarov, S.Jalil va boshqalar), sonatalar (G. Mushel, N.Zokirov va boshqalar) kabi asarlar yaratishgan. XX asr boshidan oʻzbek (Andijon maktabi va boshqalar) sozandalari baʼzida skripkadan gʻijjak oʻrnida foydalanishadi.

## Shtrixlar

Asosiy uslublar:

* Detaché — har bir nota kamonchaning alohida siljishi va uning yoʻnalishini oʻzgartirish bilan olinadi;
* Martelé — kamonchaning itarishi bilan olinadigan shtrix;
* Staccato — kamoncha bilan pastga va tepaga toʻxtab-toʻxtab yurgazish;
* Staccato volant — Stakkatoning yana bir koʻrinishi. Chalish davomida kamoncha sakrab, simlardan uzoqlashadi;
* Spiccato — sakrovchi shtrix, juda yengil staccato;
* Tremolo — bir tovushning koʻp marotaba tez-tez takrorlanishi;
* Legato — tovushlarning bir maromda, toʻxtashlarsiz ijro etilishi;
* Col legno — kamonchaning yogʻochi bilan simga urilishi. Bu tovushdan bastakorlar simfonik musiqada foydalanadilar.

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Uzunlik

**Uzunlik** — asosiy fizik kattaliklardan biri.

Yonma-yon ikkita poyezd bor. Birining vagonlari ikkinchisidan uzunroq. Ikkalasi ham bir xil tezlikda, "v" harfi bilan harakatlanmoqda. Belgilangan vaqt oralig'ida o'tayotgan poyezdlarning namunaviy chastotasini aniqlash uchun signal ustuni mos yozuvl

**Uzunlik** — chiziqlarning sonli xarakteristikasi. Kesma uzunligi uning uchlari orasidagi masofaga teng. Siniq chiziq uzunligi uni tashkil qiluvchi kesmalar uzunliklari yigʻindisiga teng. Regulyar chiziq uzunligi unga ichki chizilgan siniq chiziqlar uzunliklari yuqori chegarasiga teng. *Regulyar* chiziq uzunligi chekli son boʻladi.

*Uzunlik* soʻzi predmet oʻlchamlarini (uzinligi, eni, baladligi, chuqurligi) anglatib, eng yaqin va eng uzoq nuqtalar orasidagi masofa (kuzatuvchiga nisbatan), yaʼni fazodagi ikki nuqta orasidagi masofadir (trayektoriya, yo'l, to'lqin uzunligi va boshq.).

## Xususiyatlari

* **Belgilanishi**: uzunlikning holatlariga bogʻliq holda har xir boʻlishi munkin (*s, l, d, h, a, b, c…*)
* **Asosiy oʻlchov birligi**: metr, (*m*)
* **Boshqa birliklari**: kilometr (*km*), detsimetr (*dm*), santimetr (*sm*), millimetr (*mm*), mikrometr (*μm*), angstrem
* **Astronomiyadagi birliklari**: astronomik birlik (*a.birl.*), Yorug'lik yili (*1 yor. yili*)
* **Ingliz-amerika birliklari**: dyuym, fut, mil, dengiz mili
* **Tarixiy birliklari**: lokot, versta va boshq.
* **Oʻlchov asbob uskunalari**: chizg'ich, tasma, Mikrometr (asbob), Shtangenasbob va boshq.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# William Thomson

| William Thomson |
| --- |
| inglizcha: *William Thomson, 1st Baron Kelvin* |
|  |
| Tavalludi | 26-iyun 1824 |
| Vafoti | 17-dekabr 1907 |
| Fuqaroligi | United Kingdom of Great Britain and Ireland |
| Otasi | James Thomson |
| Onasi | Margaret Gardiner |

**Lord Kelvin** yoki **William Thompson, BaronKelvin** (inglizcha: *William Thomson, 1st Baron Kelvin*; 26-iyun 1824-yil, Belfast  – 17-dekabr 1907-yil, Largs, Glazgo yaqinida; Vestminstr abbatligida dafn etilgan) — ingliz fizigi, termodinamika va gazlar kinetjasi nazariyasi asoschilaridan biri. London qirollik jamiyati aʼzosi (1851-yildan) va prezidenti (1890—95). Kembrij universitetni tugatgan (1845).

Ilmiy xizmatlari uchun unga 1892-yilda baron Kelvin unvoni berilgan. Ilmiy ishlari fizika, matematika va texnikaning turli sohalariga oid. U tasvir olishning elektr usulini ishlab chiqqan (1845). Fizikaga mutlaq temperatura va uning nomi — Kelvin shkalasi nomi bilan ataluvchi termodinamik temperatura shkalasi tushunchalarini kiritgan (1848), Rudolf Clausius mustaqil ravishda termodinamikaning ikkinchi qonunini taʼriflagan (1851) va energiyaning sochilishi iborasini fanga kiritgan. Koinotning „issiqlik halokati“ gipotezasini aytgan. Termoelektr hodisalarnint termodinamik nazariyasini yaratgan, James Prescott Joule bilan birga Joule–Thomson effektini (1853—54), Thomson effektini kashf etgan (1856). 1870-yilda toʻyingan bugʻ elastikligining suyuqlik sirti shakliga bogʻliqligini aniqlagan. Thomsonning ilmiy ishlari, shuningdek, gidrodinamika, astrofizika, geofizikaning turli masalalariga oid. Ideal suyuqlikda sirkulyatsiyaning saqlanish qonunini yaratib, uyurmali harakat nazariyasiga asos solgan. Thomson koʻpgina kashfiyotlar qilgan: kvadrant va mutlaq elektrometrlar hamda dengiz asboblarini yaratgan; magnit kompasi, koʻzgu galvanometri va boshqa asboblarni mukammallashtirgan. Transatlantik kabel orqali telegraf aloqani uzatishni amalga oshirish qatnashchisi.

## Manbalar

U 1834-yilda Unversitet imtihonlaridan oʼtadi va dunyoning eng yosh talabasiga aylanadi.
# Armrestling

Armrestling
**Armrestling** (inglizcha: Arm — *qoʻl*, wrestling — *kurash*) — sport turi, ikki kishi (sportchi)ning maxsus stolda tirsagini tayanchdan uzmasdan bir-birining qoʻlini qayirib mushti sirtini stolga tegizish uchun kurashish. Agar oʻng (chap) qoʻl bilan musobaqalashilsa, chap (oʻng) qoʻl bilan stoldagi maxsus tutqichdan ushlanadi. Musobaqada vaqt cheklanmaydi. Erkaklar 50, 55, 60, 65, 70, 75, 80, 90, 100, 110 kg va 110 kg dan ziyod, ayollar 45, 50, 55, 60, 65, 70 va 80 kg dan ziyod vazn toifalarida musobaqalashadilar.

Armrestling qadimiy kuch sinashish turlaridan biri boʻlishiga qaramasdan XX asrning 50-yillariga kelibgina AQShdagi olis masofaga qatnovchi avtomobil haydovchilari oʻrtasida sport turi sifatida shakllandi. 1962-yilda oarmrestling federatsiyasiga asos solindi, unga 95 davlat (Oʻzbekiston 1996-yildan) aʼzo (2005). Armrestling boʻyicha ilk jahon chempionati 1962-yilda (Osiyo chempionati 2000-yilda) oʻtkazildi. Shundan buyon har yili erkaklar, ayollar va yoshlar oʻrtasida jahon chempionatlari tashkil qilinadi. Armrestling AQSH, Gruziya, Rossiya, Ukraina, Qozogʻiston, Oʻzbekiston kabi davlatlarda yaxshi rivojlangan.

Oʻzbekistonda Armrestling XX asrning 90-yillarida sport turlari qatoridan oʻrin oldi. 1991-yilda Oʻzbekiston Armrestling federatsiyasi tuzildi va Oʻzbekiston chempionatlari (erkaklar va ayollar oʻrtasida) uyushtirildi. Hozirgi vaqtda mamlakatda Armrestling boʻyicha 10 dan ziyod turli toifadagi musobaqalar tashkil etiladi. Oʻzbekiston Armrestlingchilari 1995-yildan xalqaro musobaqalarda qatnasha boshladi. Armrestling boʻyicha oʻz vazn toifalarida Umidjon Ahmedov 6 karra (1998, 1999, 2000, 2002, 2003, 2005), Yusuf qodirov 2 karra (2000, 2002), Farid Usmonov 2 karra (ikki turda, 2005), Mirzohid Sharapov (2005) va yoshlar oʻrtasida Komil Kerimov (2001, Sarvinoz Tangatova 2 karra (ikki turda, 2005), Ruslan Muxtorov (2005) jahon chempioni boʻlishdi. Shuningdek, Avazbek Asadov, Jasur Aliakbarov, Yelena Shafronova, Amir Oʻroqov kabi Armrestlingchilar jahon chempionati sovrindorlari va Osiyo chempionlaridir va Oʻzbekistonda Armrestlingning kuchayishi eng katta hissa qoʻshgan inson bu hozirda Armrestling bo'yicha „Oʻzbekiston bosh armrestling ustozi“ Sultonbek Neʼmatullayevning oʻrni beqiyos. Respublikadagi 67 ta Armrestling boʻlimi va toʻgaraklarida Fikrat Kerimov, Qurbon Konishev, Igor Shishkov, Pavel Dokuchayev kabi 29 nafar murabbiy qoʻl ostida 809 kishi (45 nafari ayol) shu sport turi bilan muntazam shugʻullanadi (2005).

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |